भाजपा मंडल प्रधानों के 11 पद, नोमिनेशन 13
भाजपाके जिला दफ्तर में चार विधानसभा हलकों के मंडल प्रधानों के पदों के लिए वीरवार को नोमिनेशन फार्म जमा किए गए। भाजपा के जिला जनरल सेक्रेटरी विजय सूद के पास दोपहर 1 से 3 बजे तक 11 मंडलों के लिए मात्र 13 नोमिनेशन फार्म जमा हुए। नोमिनेशन फाइल करने पहुंचे कुछ उम्मीदवारों ने कहा कि जिला भाजपा का एक गुट चाहता है कि उनके चहेते ही मंडल प्रधान बने ताकि उनके सहारे पसंदीदा नेता को जिला प्रधान बनाया जा सके। इसी लिए मंडल प्रधान पद के लिए नोमिनेशन फार्म भरने की जानकारी सभी वर्करों को नहीं दी गई। नोमिनेशन फार्म जमा होने के बाद अब जिला इंचार्ज विनोद शर्मा आगे फैसला लेंगे। सिर्फ दो मंडल ही ऐसे हैं जहां से दो-दो नाम सामने आए है और वह है शाम चौरासी और गढ़शंकर मंडल।
जिलाप्रधान आनंदबीर को सुनाई खरी-खरी|नोमिनेशन फार्मजमा करवाने आए कुछ उम्मीदवारों ने उस समय जिला प्रधान आनंदबीर सिंह को खरी-खरी सुनाई जब उन्होंने कहा कि शाम तक और कल सुबह भी चाहवान उम्मीदवार फार्म जमा करवा सकते हैं। इस बात पर नाराजगी जताते हुए कुछ उम्मीदवारों ने कहा कि चुप रहिए एेसा नहीं हो सकता क्योंकि नोमिनेशन फार्म जमा करवाने का समय दोपहर तीन बजे तक ही था। अगर इस समय के बाद आप ने और फार्म जमा किए या फिर करवाने की कोशिश की तो हम चुप नहीं बैठेंगे, विरोध करेंगे।
हमें बताओ किस-किस ने करवाए फार्म जमा
आनंदबीरकी बात से नाराज हुए उम्मीदवारों ने उनसे मांग की कि उन्हें अभी बताओ कि कितने नोमिनेशन दाखिल हुए है और किस-किस ने किए है। इस पर जिला प्रधान ने जमा किए गए फार्मों की गिनती नोमिनेशन दाखिल करने वाले उम्मीदवारों को बता दी, जो कि कुल 13 थी।
कभी-कभीतो धक्के से उम्मीदवार खड़े करने पड़ते है: आनंदबीर सिंह|ग्रांउड लैवलपर भाजपा की पोजीशन पर पूछे सवाल के जवाब में जिला भाजपा प्रधान आनंदबीर सिंह ने कहा कि मंडल प्रधानगी के लिए तो कभी-कभी धक्के से उम्मीदवार खड़े करने पड़ते है बाकी सब कुछ ठीक है। उन्होंने कहा कि सभी को नोमिनेशन फार्म भरने के लिए पार्टी स्तर पर सूचित किया गया था।
bho_Deva hin_Deva hin_Deva hin_Deva hin_Deva hin_Deva